FORTUNATA-E-JACINTA-II-WEB	Quan moric eth pair d’aguesti tres gojats, Nicolás, ei a díder, eth pelut (tà que les anem distinguint), se n’anèc a víuer en Toledo damb eth sòn oncle D. Mateo Zacarias Llorente, capelhan de Doncellas Nobles, que lo metec en Seminari e se hec prèire; Juan Pablo e Maximiliano se n’anèren a víuer damb era sua tia pairau dòna Guadalupe Rubin, veuda de Jáuregui, coneishuda vulgarament coma dòna Lupe era des piòcs, que viuec prumèr en barri de Salamanca e dempús en Chamberí, senhora de taus circonstàncies, que pro merite tota era atencion que li vau a autrejar mès endauant.